Izwi rokuti ndaramo rinoshandiswa panokuturikira chinonzi safety kuEnglish. Mukutaura kwamazuva ose rinoreva kurarama hupenyu. Pano pashanda pfungwa inoti kana chinhu chisina ndaramo kureva kuti chine njodzi - hachisi safe. ... muranda wako waona nyasha mukuona kwako, newe wakurisa nyasha dzako, dzewaonisa kwendiri ngokuponesa ndaramo yangu: Your servant has found favor in your eyes, and you have shown great kindness to me in sparing my life. (Genesis 19:18 Bhaibheri reChiNdau). VaLenje vanoti puluka (be saved, safe). VaLenje vanoti wuumi kana wumi (n. life, health, soundness, safety) vachireva hupenyu, hutano, chisvinu, ndaramo. VaGiryama vanoti muzima (healthy) zvichireva kuva mutano. Izwi rokuti uzima (completeness) rinotaurwa mururimi rweSwahili. Vatauri veKinyarwanda neKirundu vanoti -zima (alive, whole, healthy) vachireva mupenyu, bumburu, mutano. Vatauri veKinyarwanda vanoti izima (to be firm, stubborn). Vatauri veKinyarwanda vanoti ubuzima (life, wholeness) vachireva mupenyu, bumburu, mutano.